杏花村
池阳二月春风深，清江水溢春波新。波影摇红上春树，枝头春色开遥岑。遥岑曲曲青帘下，湘帘半卷花枝亚。宝马嘶回金犊车，千金不换春风价。谁家铁笛暗飞声，芳草天涯无限情。古坞藤垂莺语路，明湖翠冷远山亭。醉来欲傍黄公住，不记当年放歌处。笑指高楼杨柳边，又向前村踏花去。
主题：田园
情感：想家